Lav et referat af nedenstående tekst:

Tekst:
Flandy Limpele spiller sammen med Vita Marissa, begge kommer fra Indonesien, mens Kamilla Juhl danner par med landsmanden Thomas Laybourn, BS København. - Finalepladsen betyder, at Flandy har ændret sine rejseplaner. Han flyver nu direkte fra turneringen i Taiwan til Danmark, og vi forventer, at han ankommer mandag morgen, fortæller VEB's sportschef, Peter R. Jensen. Pudsigt nok skal ingen af de to finalister i Taiwan spille mixeddouble i holdkampen tirsdag aften i Arena Nord. Flandy Limpele spiller herresouble med Thomas Røjkjær, mens Kamilla Juhl spiller damedouble med Amalie Fangel. De to hold blev offentliggjort i går, og der var flere overraskelser. Mest opsigtsvækkende er det, at Værløse har skilt mixeddoublen med Kamilla Juhl og Martin Lundgaard. De har ikke tabt sammen i Badmintonligaen i halvandet år. Bemærkelsesværdigt er det også, at der ikke er blevet plads til Robert Blair på VEB's hold. Englænderen har været fast mand siden oprykningen til landets bedste badmintonrække, men tirsdag aften bliver der ikke brug for ham. - Vi må kun bruge tre udlændinge, og vi har valgt at give debut til vores tre nye spillere, fortæller Peter R. Jensen. Ud over Flandy Limpele er det inderen Anup Sridhar, der spiller første herresingle, og den engelske damesingle Tracey Hallam.  Sidstnævnte møder på tirsdag Danmarks bedste på spindesiden, Tine Rasmussen, der i sidste weekend sensationelt vandt Super Serie-turneringen Japan Open. Endnu en VEB-spiller har i øvrigt succes i udlandet i denne weekend. Christinna Pedersen er videre til semifinalerne i både dame- og mixeddouble i Czech International 2007.

Referat:
Tirsdag aften mødes Vendsyssel Elite Badminton og Værløse i Badmintonligaen, men allerede søndag står der en spiller fra VEB og Værløse på hver sin side af nettet. Det er Flandy Limpele, VEB, og Kamilla Juhl, Værløse, der møder hinanden i finalen i mixedd